CELEX: 32019D0712(01)
Language: fi
Date: 2019-07-01 00:00:00
Title: Euroopan parlamentin puhemiehistön päätös, tehty 1 päivänä heinäkuuta 2019, Euroopan parlamentin jäsenten asemaa koskevien sääntöjen soveltamisohjeiden muuttamisesta

12.7.2019   
               
               
                  FI
               
               
                  Euroopan unionin virallinen lehti
               
               
                  C 235/3
               
            
         EUROOPAN PARLAMENTIN PUHEMIEHISTÖN PÄÄTÖS,
         tehty 1 päivänä heinäkuuta 2019,
         Euroopan parlamentin jäsenten asemaa koskevien sääntöjen soveltamisohjeiden muuttamisesta
         (2019/C 235/03)
         EUROOPAN PARLAMENTIN PUHEMIEHISTÖ, joka
         ottaa huomioon Euroopan unionin toiminnasta tehdyn sopimuksen ja erityisesti sen 223 artiklan 2 kohdan,
         ottaa huomioon Euroopan parlamentin jäsenten asemaa koskevat säännöt (1),
         ottaa huomioon Euroopan parlamentin työjärjestyksen 25 artiklan,
         sekä katsoo seuraavaa:
         
                     (1)
                  
                  
                     Puhemiehistö hyväksyi 10. joulukuuta 2018 pidetyssä kokouksessaan jäsenten harjoittelijoita koskevia uusia sääntöjä (2), joissa otettiin käyttöön mahdollisuus sallia jäsenryhmien palkata harjoittelijoita ja lisättiin maksun välittäjän hoidettavaksi harjoittelusopimukset, jotka jäsenet ovat tehneet harjoittelijoiden kanssa harjoittelujaksoista siinä jäsenvaltiossa, josta jäsen on valittu Euroopan parlamenttiin. Säännöt tulevat voimaan 2. heinäkuuta 2019.
                  
               
                     (2)
                  
                  
                     Kvestorit hyväksyivät toukokuussa 2019 uuden sähköisen järjestelmän, joka mahdollistaa jäsenten lentomatkakulujen korvausten automatisoinnin (3) ja joka järkeistää, parantaa ja nopeuttaa jäsenten hakemusten hallinnointia.
                  
               
                     (3)
                  
                  
                     Euroopan parlamentin jäsenten asemaa koskevien sääntöjen soveltamisohjeita (4) (jäljempänä ’soveltamisohjeet’) on mukautettava vastaavasti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan soveltamisohjeet seuraavasti:
            
                        1)
                     
                     
                        Muutetaan 13 artikla seuraavasti:
                        
                                    a)
                                 
                                 
                                    korvataan 1 kohdan a alakohta seuraavasti:
                                    
                                                ”a)
                                             
                                             
                                                lentomatkat: jäsenen nimelle kirjoitetut lentoliput ja kaikki tarkastuskortit tai sähköinen todiste tällaisten lippujen käytöstä;”;
                                             
                                          
                              
                                    b)
                                 
                                 
                                    korvataan 4 kohta seuraavasti:
                                    
                                       ”4.   Jäsen, joka ostaa matkalippunsa Euroopan parlamentin matkatoimistosta, voi omasta aloitteestaan ja allekirjoitettuaan kuitin matkalippujen vastaanottamisesta pyytää, että asiasta vastaava yksikkö korvaa liput suoraan matkatoimistolle. Tällaisissa tapauksissa asiasta vastaava yksikkö voi saada 1 kohdassa luetellut tositteet matkatoimiston varausjärjestelmästä.”;
                                    
                                 
                              
                  
                        2)
                     
                     
                        Korvataan 34 artiklan 2 kohdan ensimmäinen alakohta seuraavasti:
                        
                           ”2.   Jäsen voi kirjallisella sopimuksella perustaa muiden jäsenten kanssa jäsenryhmän, joka voi palkata yhden tai useamman yhteisen avustajan tai käyttää yhden tai useamman yhteisen avustajan palveluja 1 kohdan mukaisesti taikka käyttää yhden tai useamman harjoittelijan palveluja. Tällöin asianomaiset jäsenet nimeävät joukostaan yhden tai useamman jäsenen, jolla on oikeus allekirjoittaa sopimus tai esittää palvelukseen ottamista koskeva pyyntö jäsenryhmän puolesta.”;
                        
                     
                  
                        3)
                     
                     
                        Korvataan 35 artiklan 1 kohta seuraavasti:
                        
                           ”1.   Kaikki jäsenen tai jäsenryhmän tekemät työsopimukset ja palvelusopimukset sekä harjoittelusopimukset, jotka koskevat harjoittelijoita jäsenvaltiossa, josta jäsen on valittu Euroopan parlamenttiin, on annettava johonkin jäsenvaltioon sijoittautuneen maksun välittäjän hoidettavaksi.”;
                        
                     
                  
                        4)
                     
                     
                        Muutetaan 36 artikla seuraavasti:
                        
                                    a)
                                 
                                 
                                    korvataan 5 kohta seuraavasti:
                                    
                                       ”5.   Jäsenen pyynnöstä parlamentti maksaa poikkeuksellisesti hänen puolestaan nettopalkan suoraan avustajille, joiden kanssa jäsen on tehnyt työsopimuksen. Maksun välittäjän on viipymättä ilmoitettava suoritettavien sosiaaliturvamaksujen ja verojen suuruus asiasta vastaavalle yksikölle ja laadittava palkkalaskelmat.”;
                                    
                                 
                              
                                    b)
                                 
                                 
                                    kumotaan 5a kohta.
                                 
                              
                  
         
            2 artikla
            Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
         
         
            (1)  Euroopan parlamentin jäsenten asemaa koskevien sääntöjen vahvistamisesta 28. syyskuuta 2005 tehty Euroopan parlamentin päätös 2005/684/EY, Euratom (EUVL L 262, 7.10.2005, s. 1).
         
            (2)  Jäsenten harjoittelijoista 10. joulukuuta 2018 tehty Euroopan parlamentin puhemiehistön päätös.
         
            (3)  Kvestorien 13. toukokuuta 2019 päivätty ilmoitus 19/2019.
         
            (4)  Euroopan parlamentin jäsenten asemaa koskevien sääntöjen soveltamisohjeista 19. toukokuuta ja 9. heinäkuuta 2008 tehty Euroopan parlamentin puhemiehistön päätös (EUVL C 159, 13.7.2009, s. 1).